

Slovenská ortopedická a traumatologická spoločnosť

I. ortopedicko-traumatologická klinika LFUK, FNsP

Ružinovská 6, 826 06, Bratislava

Predseda: Prof. MUDr. Milan Kokavec, PhD., MPH

e-mail: [milan.kokavec@nudch.eu](mailto:milan.kokavec@nudch.eu)

**Pozvánka na výbor SOTS**

Miesto konania:

Hotel sv. Ľudmila,

Tehelná 2595/40, Skalica

**2.10.2024**

Čas: 17.00 - 19.00

Program:

* Prezentácia, otvorenie, úvod
* Kontrola zápisnice z minulého zasadnutia a pripomienky
* Príprava Červeňanského dní 2025
* Príprava jesenného kongresu SOTS
* Správy hlavných odborníkov pre ortopédiu a pediatrickú ortopédiu
* Sekcie výboru SOTS
* Rôzne (SICOT, EFORT, ČSOT, ACTA)

Prítomní: viď prezenčná listina:

On line : Prof. MUDr. Milan Kokavec, PhDr., MPH

Prof. MUDr. Marek Lacko, PhD.

Hostia: MUDr. A. Švrčková

**Ad 1** Prof. Kokavec ( pre chorobu) on line otvoril zasadnutie výboru o 17.00. Navrhovaný program bol schválený a doplnený.

Prof. Kokavec v úvodom zablahoželal novým profesorom ortopédie prof. Lackovi a prof. Šteňovi k získaniu akademického titulu..

**Ad 2** Zápis z kongresu ČD SOTS bol doplnený a opravený, kde sme opravili meno organizátora jesenného kongresu v Skalici

**Ad 3** Prof. Kokavec informoval o príprave ČD 2025, ktoré budú Na návrh výboru budú doplnené v nasledujúcich oblastiach:

Endoprotetika

Spinálna chirurgia

Pediatrická ortopédia

Vária

Sesterská sekcia

Jesenný kongres SOTS pripravujú spoločne bratislavské kliniky a bude sa konať 2.-3. 10 2025 v Grandhoteli Belleuve vo Vysokých Tatrách.

Predbežné témy kongresu:

Novinky v artroskopii

Revízna endoprotetika

Robotická ortopédia

Vária

**Ad 4** Jesenný kongres SOTS 2024 organizuje Ortopedické oddelenie v Skalici pod vedením prim. Daniela Vidoviča. Organizačne kongres zabezpečuje firma Progress v dňoch 2.-4.10. 2024 v Kultúrnom dome v Skalici. Boli zaradené zaujímavé témy a bolo zaregistrovaných 37 prednášok v lekárskych sekciách a 8 prednášok v sesterských sekciách :

1. Zlomeniny proximálneho femoru – nové trendy v liečbe

2. Chyby a omyly v ortopédii a traumatológii

3. Členok a noha

4. Sesterská sekcia

5. Vária

V Dome Kultúry sa o 10,00 hod koná slávnostné otvorenie kongresu v prítomnosti primátorky mesta Skalica a riaditeľa nemocnice Agel v Skalici. Pripravený je medailón MUDr. Jána Černého pri príležitostí jeho životného jubilea 70 rokov a 30 rokov založenia ortopedického oddelenia v Skalici. Ukončenie kongresu je zatiaľ plánované na piatok o 12,30 hod 4.10.2024.

Slávnostné otvorenie kongresu v zastúpení vykoná MUDr. Andrey Švec, PhD., MPH na základe poverenia prezidenta SOTS.

Ďalšie Jesenné kongresy SOTS:

2.- 3. 10. 2025 Hotel Bellvue, Vysoké tatry

Predbežne:

8.- 9. 10. 2026 Banská Bystrica

7.- 8. 10. 2027 Žilina

5.- 6. 10. 2028 Košice

4.- 5. 10. 2029 Bratislava, II. OTK

**Ad 5** Správy hlavných odborníkov

Dr. Švec informoval o systémových chybách v kategorizácii zdravotnej starostlivosti a potrebe nápravy. Odoslaná bola žiadosť o opravu systémových chýb na MZ SR + potrebné nastavenie kategorizácie ako celku. Ďalej informoval o pripravovanom stretnutí zástupcov muskuloskeletálnej (teda ortopedickej), traumatologickej a spondylochirurgickej skupiny v rámci kategorizácie zdravotnej starostlivosti dňa 11.4. 2024 na MZ SR.

Dr. Švec informoval o skúsenostiach s robotickými výkonmi, ozrejmil stratovosť pracoviska z dôvodu nepreplácania výkonov ZP, čo je súčasnosti v riešení s Centrom pre klasifikačný systém DRG.

Prof. Lacko mak otázku k vykazovaniu robotických operácii, či aj navigované operácie budú vykazované ako robotické. Zatiaľ sa ku klasickému DRG kódu operácie priraďuje marker – robotická operácia, aby ho bolo možné identifikovať. Od budúceho roku by mali mať robotické operácie koleno, koxa a rameno vlastný kód, rovnako ako základné robotické

Prof. Kokavec informoval o rozhovoroch s českými kolegami a plánoch oslavy 100 výročia založenia Česko-slovenskej ortopedickej spoločnosti.

**Ad 6** rôzne:

* Stránka SOTS nefunguje – zatiaľ nebola spustená. Navrhovaná firma požaduje neúmernú finančnú čiastku (4000€) za založenie stránky a mesačné platby na aktualizáciu....členovia výboru sa dohodli, že zatiaľ sa aktualizuje pôvodná stránka SOTS v spolupráci s firmou, ktorá aj doteraz stránku spravovala.....
* Finančná výsledovka : V neprítomnosti prof. Lacka ako revízora výboru výsledovku odreferoval Dr. Švec (viď príloha)
* Prof. Šteňo upozornil, že SLS nemôže udeliť čestné členstvo členom SOTS nakoľko nie sme členmi SLS. Dr. Švec informoval prof. Šteňa o tom, že SOTS je pridruženým členom SLS a riadne si plní svoje povinnosti vrátane platenia každoročného členského.
* Atestácie v odbore ortopédia sa bude konať v dňoch 19.-20.12.2024 na I. OTK, v nemocnici Ružinov.

Dr. Švec informoval o novo prijatých členoch SOTS:

MUDr. Michal Jacečko   - Humenné

MUDr. Marián Blaha     - Banská Bystrica

MUDr. Ivan Čop – Ružomberok

MUDr. Jozef Graňák – Topoľčany

MUDr. Miroslav Jaššo - Piešťany

Výbor SOTS upozornil na sledovanie dodržiavania stanov SOTS. Neplatiaci členovia budú po 3 nezaplatených rokoch vylúčení zo spoločnosti. Členom, ktorí nezaplatia rok, alebo dva nebude distribuovaný časopis ACTA.

SOTS má t.č. 404 členov z toho je 19 dôchodcov a 67 nezaplatených členských príspevkov v sume 2 790€.

Pani Mgr. Mitschová upozornila na to, že je potrebné aby členovia SOTS aktualizovali svoje kontaktné údaje, pri zmene adresy, lebo časť časopisov sa vracia späť na kliniku a členovia nereagujú ani na emailové upozornenia. V budúcnosti je potrebné riešiť distribúciu časopisu Acta ortopedicae cez distribučnú firmu.

Predsedníčka Sekcie ambulantných ortopédov Andrea Švrčková informovala členov Výboru SOTS o aktivitách SAO (viď príloha), predsedníčka SAO informovala výbor SOTS o dátovej analýze odboru ortopédia, ktorú pripravili zdravotné poisťovne. Dáta budú k dispozícii ortopédom na webovom rozhraní. Ďalšie stretnutie SAO sa uskutoční v Rajeckých Tepliciach 5.-7.februára 2025.

Prof. Kokavec ukončil výbor SOTS o 18,30 hod.

Zapísala Mgr. Katarína Mitschová Vecne skontroloval: MUDr. Andrey Švec, PhD., MPH.

Prílohy:

**MUDr. Andrea Svrčková:**

1. Sekcia ambulantných ortopédov  
   predsedníčka MUDr. Andrea Švrčková informovala členov Výboru:
2. Za rok 2022 štatistiky: SAO zastupuje 326 ambulancií, z toho 280 vyšetruje aj deti do 10r. V amb pracuje 473 ortopédov a ortopedičiek, priemerný vek 55r. Ošetrených v AMB je viac ako 1mil pacientov, viac ako 500tis receptov.
3. Aktuálne – zmluvy a ceny výkonov. Čaká sa na nový katalóg výkonov. Zatiaľ je uverejnený len pilot dokument s výkonmi bez bodového ohodnotenia pre odbornosti - neu, detská neu, pľúcne, detske pľúcne, int a geriatria.
4. Navýšenie DPH a nákladov na ambulancie v rámci konsolidačného balíka. Zrejme ambulancie pristúpia k poplatkom.
5. Problém Mesocain1% :
6. *1. Liek C5895E Mesocain 1 % sol inj 5x10 ml, ktorý je v Zozname kategorizovaných liekov, nie je na trhu dostupný. Podľa telefonickej informácie z f. Zentiva ani nebude uvedený na trh a od 1.2.2025 by mal byť do Zoznamu kategorizovaných liekov opäť zaradený liek C00502 Mesocain 1 % sol inj 10x10 ml.*
7. *2. Na trhu je stále dostupný liek C00502 Mesocain 1 % sol inj 10x10 ml, ktorý od 1.9.2024 nie je zaradený v Zozname kategorizovaných liekov, preto nie je možná jeho úhrada z verejného zdravotného poistenia. Podanie tohoto lieku je potrebné vykazovať v rámci dávky do poisťovní tak ako doteraz, avšak s uvedením nulového množstva/nulovej ceny a úhradu ampulky vyžadovať od pacienta.*
8. Navýšenie bodov – vo vydaní 2024/2 časopisu Ad manus orthopedici sú uvedené výkony, ktoré poisťovne v roku 2024 navýšili, treba si upraviť hodnoty v ambulantných softvéroch.
9. Informovala členok výboru o možnosti publikovania v časopise Ad manus orthopedici a pozvala kolegov na 6.pracovné stretnutie do Rajeckých Teplíc vo februári 5.-7.február 2025. registrácia na [www.ortopediaSAO.sk](http://www.ortopediaSAO.sk)
10. V ZAP a SLK zastupuje ortopédov MUDr. Peter Klein, MBA, ktorý priebežne informuje o postupoch a novinkách. Podieľal sa aj na príprave katalógu výkonov za odbor ortopédia v rámci SLK pripomienkovania. Finálne znenie katalógu, ako má byť uverejnený však nemá SAO ani SOTS k dispozícii.

MUDr. Janka Spišáková

**Slovenská ortopedická a traumatologická spoločnosť,**

**Sekcia ortopedickej protetiky SOTS**

**Všeobecná zdravotná poisťovňa, a.s.**

**Úsek zdravotných činností**

Panónska cesta 2

851 04 Bratislava

Dňa 5.4.2024

**Žiadosť o prehodnotenie revíznych pravidiel uznávania a uhrádzania vykazovaných zdravotných výkonov pre špecializačný odbor Ortopedická protetika**

Touto cestou si Vás dovoľujeme požiadať o  prehodnotenie revíznych pravidiel uznávania a uhrádzania vykazovaných zdravotných výkonov v špecializačnom odbore Ortopedická protetika, vzhľadom k tomu, že nebola realizovaná ich úprava a zaradenie v aktualizovaných revíznych pravidlách v súlade s §8d ods. 2 zákona 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov - úprava periodicity pri výkone pod katalógovým číslom 830.

Našou snahou je spolupráca pri ich spracovaní, aby nedošlo k problémom pri uznávaní vykazovaných zdravotných výkonov v  odbore Ortopedická protetika. Aj keď je v menšom zastúpení lekárov- špecialistov ortoprotetikov, jedná sa o akreditovaný nadstavbový špecializačný odbor nad špecializačným odborom Ortopédia s perspektívou pribúdania atestovaných lekárov, a tým rozšírenia odbornosti a  kvalitnej činnosti v špecializačnom odbore Ortopedická protetika.

Špecializované ambulancie  ortopedickej protetiky sú pracoviská, ktoré vykonávajú diagnostiku, liečbu, pravidelné sledovanie a zabezpečenie komplexnej zdravotnej starostlivosti pacientom, ktorých stav si vyžaduje aplikáciu ortopedickoprotetických pomôcok. Jedná sa o pacientov s ochoreniami a deformitami pohybového aparátu, pacientov s  neurovývojovými ochoreniami, vrodenými vývojovými ochoreniami, metabolickými ochoreniami, pacientov s amputáciami končatín, s poúrazovými stavmi a inými ochoreniami. V prevažnej väčšine sa jedná o zložité stavy, z čoho vyplýva aj náročnosť a dĺžka vyšetrenia. Zameriavame sa na adekvátnu indikáciu, špecifikáciu a aplikáciu zdravotníckych pomôcok, pravidelné kontroly jednotlivých individuálnych ortopedickoprotetických a sériovo vyhotovených pomôcok. Vyhodnocujeme celkový klinický stav, účinnosť indikovaných ortopedickoprotetických pomôcok a zároveň hodnotíme funkčnosť každej pomôcky, pričom o tom lekár robí záznam do zdravotnej dokumentácie (postupujeme v súlade Opatrenia Ministerstva zdravotníctva Slovenskej republiky z 25. novembra 2011 č. S11219-OL-2011, ktorým sa vydáva Zoznam zdravotníckych pomôcok na mieru). V závislosti od toho sú indikované potrebné opravy a úpravy pomôcok, alebo prípadná preskripcia novej jednoduchej alebo zložitej ortopedickoprotetickej pomôcky, ktorá je potrebná v liečenom a ošetrovacom procese. Aby bola preskripcia cielená a efektívna, potrebné je prekontrolovať a zhodnotiť každú indikovanú pomôcku. Všetky zložité a niektoré jednoduché individuálne vyhotovené ortopedickoprotetické pomôcky sú odovzdávané pod dohľadom lekára, ktorý zhodnotí funkčnosť každej pomôcky, poučí pacienta o spôsobe i dĺžke aplikácie a urobí záznam do zdravotnej dokumentácie pacienta. Táto odbornosť je špecifická a poskytuje vyššiu erudíciu lekárov- ortoprotetikov v porovnaní s odbornosťami, ktoré sú tiež oprávnené indikovať ortopedickoprotetickú liečbu, čo by malo byť akceptované a docenené.

Je nám známe, že v súčasnosti pripravuje Ministerstvo zdravotníctva nový katalóg zdravotných výkonov, no kým bude uvedený do platnosti, platí Katalóg zverejnený v Nariadení vlády č. 776/2004 Z. z. v znení z roku 2018 s viacerými nejasnosťami, preto chceme participovať na jeho upresnení a zdôvodniť nami reálne vykonávané a vykazované výkony, aby nedošlo k ich mylnej interpretácii a neuznávaniu zo strany zdravotných poisťovní.

Za kladné vybavenie žiadosti vopred ďakujeme.

Prof. MUDr. Milan Kokavec, PhD., MPH,

Prezident SOTS,

Hlavný odborník MZ SR pre pediatrickú ortopédiu,

MUDr. Andrej Švec, PhD., Hlavný odborník MZ SR pre odbor ortopédia, Člen výboru SOTS

MUDr. Jana Spišáková, Člen výboru SOTS, Predseda Sekcie ortopedickej protetiky SOT

**Návrhy a odôvodnenia vykazovaných výkonov:**

1. V úvode časti XXXV. Ortopedická protetika (Nariadení vlády č. 776/2004 Z. z. v znení z roku 2018), je potrebné doplniť definíciu, ktorá definuje možnosť vykazovať výkony zo všeobecnej časti tak, ako majú ostatné odbornosti:

**Návrh znenia: Lekári v špecializačnom odbore Ortopedická protetika môžu vykazovať zdravotné výkony aj zo všeobecnej časti – Spoločné výkony, ktorú tvoria časti I., II., III., IV., VI., a výkony z časti SVLZ podľa vzorových špecializačných a vzorových certifikačných študijných programov.**

Odôvodnenie: Zrejme omylom, nie je uvedené, že je možné vykazovať výkony zo všeobecnej časti, tak ako majú iné odbory, čo diskriminuje špecializačný odbor, lebo bez komplexného vyšetrenia a pomocných vyšetrovacím metód nie je možné indikovať liečebný, ošetrovací proces a ortoprotetickú liečbu.

1. Zaradiť špecializačný odbor Ortopedická protetika medzi špecializačné odbory, ktoré môžu vykazovať výkon **15D- Zhodnotenie RTG dokumentácie, ak nie je vykonané pracoviskom RTG, vrátane popisu v zdravotnej dokumentácii.**

Odôvodnenie: Súčasťou ortopedicko- protetického vyšetrenia je aj RTG zobrazovacie vyšetrenie a tiež sa indikujú iné zobrazovacie metódy vzhľadom na lepšiu diagnostiku, indikáciu liečby, kontrolu liečby a dynamiky vývoja klinického stavu. Napr. deformity chrbtice (stupeň skoliózy, hyperkyfózy, lebo liečba je závislá od stupňa deformity), deformity  dolných a horných končatín, vrodené vývojové anomálie chrbtice a končatín.

1. Žiadame o zohľadnenie časovo, fyzicky i psychicky veľmi náročnej práce pri starostlivosti o ťažko telesne postihnutých pacientov, ktorí majú vo viacerých prípadoch aj mentálne postihnutie, a adekvátne ohodnotenie náročnosti ortopedicko-protetického vyšetrenia (špecializačného odboru Ortopedická protetika) vyšším počtom bodov za výkony **60, 62, 63, 65, 66** tak, ako majú aj niektoré iné špecializácie, s ktorými spolupracujeme (pediatrická neurológia, neurológia, rehabilitácia).
2. Pri popise výkonov v ortopedickej protetike uvádzame pripomienky k výkonom **3130, 3133, 3134, 3135** (viď. text):

**Výkon 3121 -** Podobaroskopické vyšetrenie pacienta s vypracovaním nálezu /za obe dolné končatiny/. Na základe indikácie lekára pri chybách, chorobách a deformitách chodidla pri vstupnom vyšetrení, pri zmene lokálneho nálezu napr. v dôsledku chirurg. zákroku, ďalej - pri pedes plani podľa Godunova I-II, osových úchylkách končatín 1x ročne, - pri pedes planovalgi,, halluces valgi, digitti hammati, pedes transveroplani et plani podľa Godunova III-IV 2x ročne, - pri amputácii v oblasti chodidla, pri trofických zmenách chodidiel, pri skrátení DK nad 5 cm, pri osových úchylkách DK výrazného stupňa 3x ročne.

**Výkon 3121a** - Podobaroskopické vyšetrenie pacienta s vypracovaním nálezu a s fotodokumentáciou /za obe dolné končatiny/**.**

**Výkon 3122** - Plantografické statické vyšetrenie pacienta jednoduché /odtlačkovou metódou s vypracovaním nálezu/ za obidve dolné končatiny. Na základe indikácie lekára pri chybách, chorobách a deformitách chodidla pri vstupnom vyšetrení, pri zmene lokálneho nálezu napr. v dôsledku chirurgického zákroku, ďalej - pri pedes planovalgi, halluces valgi, difitti hammnati, pedes transveroplani et plani podľa Godunova III-IV 1x ročne, - pri amputácii v oblasti chodidla, pri trofických zmenách chodidiel, pri skrátení DK nad 5 cm, pri osových úchylkách DK výrazného stupňa 2x ročne.

**Výkon 3122a** - Plantografické kinetické vyšetrenie pacienta jednoduché /odtlačkovou metódou s vypracovaním nálezu/ za obidve dolné končatiny. Na základe indikácie lekára pri chorobách a deformitách chodidla pri poruchách odvíjania chodidla pri vstupnom vyšetrení, pri zmene lokálneho nálezu napr. v dôsledku chirurgického zákroku, ďalej - pri pedes planovalgi, halluces valgi, digitti hammati, pedes transveroplani et plani podľa Godunova III-IV 1x ročne, - pri dg DMO s postihnutím DK, paresis na DK, pri amputácii v oblasti chodidla, pri trofických zmenách chodidiel, pri skrátení DK nad 5 cm a pri osových úchylkách DK výrazného stupňa 2x ročne.

**Výkon 3122b** - Podobarografické statické vyšetrenie pacienta zložité /elektronickým zobrazovacím plantografom/ s počítačovou analýzou nameraných údajov a s vypracovaním nálezu /za obe dolné končatiny/ Na základe indikácie lekára pri chorobách a deformitách chodidla, pri pedes planovalgi, halluces valgi, digitti hammati, pedes transveroplani et plani podľa Godunova III-IV, pri dg DMO s postihnutím DK, paresis na DK, pri amputácii v oblasti chodidla, pri trofických zmenách chodidiel, pri skrátení DK nad 5 cm a pri osových úchylkách DK výrazného stupňa 2x ročne.

**Výkon 3123** - Podobarografické statické vyšetrenie pacienta zložité /elektronickým zobrazovacím plantografom/ s počítačovou analýzou nameraných údajov a s vypracovaním nálezu /za obe dolné končatiny/ Na základe indikácie lekára pri chorobách a deformitách chodidla, pri pedes planovalgi, halluces valgi, digitti hammati, pedes transveroplani et plani podľa Godunova III-IV, pri dg DMO s postihnutím DK, paresis na DK, pri amputácii v oblasti chodidla, pri trofických zmenách chodidiel, pri skrátení DK nad 5 cm a pri osových úchylkách DK výrazného stupňa 2x ročne. hammati, pedes transveroplani et plani podľa Godunova III-IV, pri dg DMO s postihnutím chodidla, paresis na DK, pri amputácii v oblasti chodidla a pri trofických zmenách chodidiel 1x ročne. Nie je možné vykazovať počas stanoveného obdobia spolu s výkonom č. 3122a.

**Výkon 3124** - Dynamografické vyšetrenie s vektorovým zobrazením jednoduché, s vypracovaním nálezu /za každú dolnú končatinu/ U pacientov s amputáciou na DK, skrátením DK nad 5 cm, s osovými úchylkami DK výrazného stupňa, s poruchami chôdze pri paréze na DK pri indikácii ortopedicko-protetickej pomôcky a po jej aplikácii, maximálne 2x ročne.

**Výkon 3125** - Dynamografické vyšetrenie s vektorovým zobrazením zložité, s počítačovou analýzou nameraných údajov a s vypracovaním nálezu /za každú dolnú končatinu/ U pacientov s amputáciou na DK, skrátením DK nad 5 cm, s osovými úchylkami DK výrazného stupňa, s poruchami chôdze pri paréze na DK pri indikácii ortopedicko-protetickej pomôcky a po jej aplikácii, maximálne 2x ročne.

**Výkon 3126** - Stereometrické vyšetrenie oboch dolných končatín /vrátane panvy /s vypracovaním nálezu Na základe indikácie lekára a pacientov s osovými úchylkami dolných končatín /genua et crura valga, vara, pedes planovalgi, vari/ výrazného stupňa 1xročne.

**Výkon 3127** - Stereometrické vyšetrenia chrbtice /vrátane panvy/ s vypracovaním nálezu Na základe indikácie lekára u pacientov s dg. scoliosis, kyphoskoliosis, osteochondrosis TH-L juvenilis 1x ročne.

**Výkon 3128** - Ichnografické vyšetrenie chôdze s vypracovaním nálezu - U pacientov s rotačnými úchylkami DK a chodidlami nad 15 st. pri indikácii ortopedicko-protetickej pomôcky a po jej aplikácii, maximálne 2x ročne.

**Výkon 3129** - Elektromyografické vyšetrenie /Myotest, resp. Myoboy/ pred aplikáciou myoelektrickej protézy s vypracovaním nálezu. Pri rozhodovaní o indikácii myoelektrickej protézy ako vstupné vyšetrenie, potom po absolvovaní 6 týždňovej špecifickej rehabilitácie a pred aplikáciou myoelektrickej protézy maximálne 3x ročne.

**Výkon 3130** - Indikácia a špecifikácia ortopedicko-protetickej pomôcky - na základe indikácie výkonu lekárom. Poskytnutie rady vzhľadom na možnosť aplikácie viacerých typov pomôcok u jedného pacienta, avšak pri jednej pomôcke je možné započítať iba raz, nie opakovane.

**Pripomienka:** Význam toho výkonu je v presnej indikácii ortopedickoprotetickej pomôcky na základe vyšetrenia a z toho plynúcej špecifikácie s podrobným popisom pomôcky, a v prípade individuálnych ortopedicko- protetických pomôcok aj s medicínskym odôvodnením predpisu. Výkon nie je viazaný na sériovú alebo individuálnu pomôcku a je časovo náročný, nehovoriac o predpise viacerým pomôcok pri jednom vyšetrení, pričom výkon sa vykazuje 1x. Výkon nie je nahradený iným výkonom, a preto má byť plne akceptovaný. Pri uvedených nových revíznych pravidlách pre chirurgické odbory a špecializačný odbor Ortopédia je uvedené: **Akceptuje sa pri indikácii a predpise individuálny vyrábanej ZP. Pri jednej pomôcke je možné vykazovať iba 1x, nie opakovane.** Takto uvedené revízne pravidlo si protirečí s výkonmi v Ortopedickej protetike a negatívne ovplyvní prácu a vykazovanie špecialistov ortoprotetikov, pokiaľ by bol posudzovaný ako v odbore ortopédia.

**Výkon 3131** - Vypracovanie základných merných podkladov prípadne návrh konštrukčných prvkov potrebných pre zhotovenie ortopedicko-protetickej pomôcky / napr. nákres pomôcky, vyznačenie na pacientovi, určenie druhu potrebných kĺbov a pod. Na základe indikácie výkonu lekárom. Poskytnutie rady vzhľadom na možnosť aplikácie viacerých typov pomôcok u jedného pacienta, avšak pri jednej pomôcke je možné započítať iba raz, nie opakovane U jednej pomôcky nie je možné započítavať spolu s výkonom č. 3132.

**Výkon 3132** - Vypracovanie podrobného konštrukčného plánu zložitej ortopedicko-protetickej pomôcky v spolupráci s ortopedickým technikom. Na základe indikácie výkonu lekárom. U jednej pomôcky nie je možné započítavať spolu s výkonom 3131.

**Výkon 3133** - Aplikácia a zhodnotenie funkčnosti ortopedicko-protetickej pomôcky pri niektorom z vyšetrení, alebo skúške, alebo odovzdaní. Na základe indikácie výkonu lekárom.

**Pripomienka:** V katalógu výkonov nie je určený obmedzený počet tohto výkonu. Pri vyšetrení pacientovi aplikujeme, skúšame a hodnotíme funkčnosť každej jednej pomôcky osobitne (na každú končatinu alebo trup). Podľa stavu a potreby indikujeme opravu, úpravu alebo podľa potreby novú ortopedicko-protetickú pomôcku so špecifikáciou jej typu a funkčnosti. Vykonávanie týchto výkonov umožní cielenú preskripciu, čo zároveň šetrí aj finančné prostriedky z verejných zdrojov, lebo nedochádza k neefektívnej a nekontrolovanej preskripcii. Jedná sa o časovo náročné výkony (zvlášť u ťažko telesne postihnutých pacientov, ale aj duševne postihnutých napr. s DMO, Downov syndróm, ráštepy chrbtice, vývojové anomálie), čo zároveň predlžuje dĺžku vyšetrenia. Snažíme sa zachovať odbornú úroveň a náplň odboru ako vyplýva z koncepcie odboru ortopedická protetika s cieľom poskytovať pacientom kvalitnú zdravotnú starostlivosť, preto žiadame o prehodnotenie nastavenia informačného systému s možnosťou opakovaného vykazovania reálne vykonaných a zaznamenaných výkonov 3133.

**Návrh nového znenia Výkonu 3133**: - **Aplikácia a zhodnotenie funkčnosti ortopedicko-protetickej pomôcky pri niektorom z vyšetrení, alebo skúške, alebo odovzdaní každej zhodnotenej ortopedicko-protetickej pomôcky osobitne na základe indikácie výkonu lekárom. Súčasťou hodnotenia je vypracovanie nálezu.**

**Výkon 3134** - Každá významná zmena pozície a tvaru ortopedickej pomôcky v priebehu ošetrovania / pri kontrolách/ napr. pri hodnotení jej funkčnosti. Na základe indikácie výkonu lekárom. Pri jednom vyšetrení je možné výkon započítať spolu s predchádzajúcim výkonom.

**Pripomienka:** vykazujeme pri úprave pomôcok.

**Výkon 3135** - Cielená a odborná inštruktáž a oboznámenie pacienta /alebo doprovodu/ s používaním a obsluhou jednoduchých ortopedicko-protetických a kompenzačných pomôcok, zariadení, a prístrojov /jednoduché ortézy končatín a trupu, ortopedické vložky, jednoduchá ortopedická obuv, obuv pre deti a mladistvých do 18 rokov, epitézy, inštruktáž o životospráve z hľadiska používania pomôcok, sociálno- rehabilitačná verbálna intervencia . Pri jednom vyšetrení /bez ohľadu na počet odovzdaných pomôcok/ je možné výkon započítať iba raz, nie je možné opakované započítavanie výkonu pri tej istej pomôcke.

**Pripomienka:** Pri uvedených nových revíznych pravidlách pre chirurgické odbory a špecializačný odbor Ortopédia je uvedené: **Akceptuje sa pri indikácii a predpise sériovo vyrábanej ZP. Pri jednom vyšetrení (bez ohľadu na počet odovzdaných pomôcok) je možné výkon vykazovať iba 1- krát, nie je možné opakované vykazovanie výkonu pri tej istej pomôcke***.* Takto uvedené revízne pravidlo si protirečí s definíciou výkonu, kde je cielená odborná inštruktáž a oboznámenie pacient (nie indikácia a predpis...), pričom je presne zadefinované čo sú **jednoduché ortopedicko-protetické pomôcky** (aj v súlade s Opatrením Ministerstva zdravotníctva Slovenskej republiky z 25. novembra 2011 č. S11219-OL-2011, ktorým sa vydáva Zoznam zdravotníckych pomôcok na mieru), kde patria aj jednoduché individuálne vyhotovené pomôcky, nie len sériové pomôcky. Takto uvedené revízne pravidlo si protirečí s výkonmi v Ortopedickej protetike a negatívne ovplyvní prácu a vykazovanie špecialistov ortoprotetikov, pokiaľ by bol posudzovaný ako v odbore Ortopédia.

**Výkon 3136** - Cielená a odborná inštruktáž a oboznámenie pacienta /alebo doprovodu/ s používaním a obsluhou zložitých ortopedicko-protetických a kompenzačných pomôcok, zariadení, a prístrojov /zložité ortézy končatín a trupu, zložitá ortopedická obuv, obuv ako priama súčasť ortopedicko- protetickej pomôcky, protézy končatín, inštruktáž a o životospráve z hľadiska používania pomôcok, sociálno-rehabilitačná verbálna intervencia pri jednom vyšetrení / bez ohľadu na počet odovzdaných pomôcok/ je možné výkon započítať iba raz, nie je možné opakované započítavanie výkonu pri tej istej pomôcke.

**Výkon 3137** - Spolupráca pri zhotovení odtlačku zo sadry alebo iných pracovných látok pre zložité druhy ortéz. Na základe indikácie výkonu lekárom. Pri jednej pomôcke je možné započítať iba raz, nie opakovane.

**Výkon 3138** - Koordinácia opracovania modelu pre rôzne druhy ortéz trupu. Na základe indikácie výkonu lekárom. Pri jednej pomôcke je možné započítať iba raz, nie opakovane.

**Výkon 3139** - Spolupráca pri zhotovení odtlačku zo sadry alebo iných pracovných látok pre rôzne druhy ortéz krčnej chrbtice. Na základe indikácie výkonu lekárom. Pri jednej pomôcke je možné započítať iba raz, nie opakovane.

**Výkon 3140** - Spolupráca pri zhotovení odtlačku zo sadry alebo iných pracovných látok pre rôzne druhy ortopedických vložiek alebo ortopedickej obuvi .

**Výkon 3141** - Koordinácia opracovania sadrového modelu pre rôzne druhy ortopedických vložiek alebo ortopedickej obuvi/l ks/K9017. Na základe indikácie výkonu lekárom. Pri jednej pomôcke je možné započítať iba raz, nie opakovane.

**Výkon 3142** - Spolupráca pri zhotovení odtlačku zo sadry alebo iných pracovných látok pre rôzne druhy ortéz hornej a dolnej končatiny siahajúce najviac cez jeden veľký kĺb /členkový kolenný, bedrový, ramenný, lakťový, zápästný/ Na základe indikácie výkonu lekárom. Pri jednej pomôcke je možné započítať iba raz, nie opakovane.

**Výkon 3143** - Koordinácia opracovania modelu pre rôzne druhy ortéz hornej a dolnej končatiny siahajúca najviac cez jeden veľký kĺb /členkový kolenný, bedrový, ramenný, lakťový, zápästný/. Na základe indikácie výkonu lekárom. Pri jednej pomôcke je možné započítať iba raz, nie opakovane.

**Výkon 3144** - Spolupráca pri zhotovení odtlačku zo sadry alebo iných pracovných látok pre rôzne druhy ortéz hornej a dolnej končatiny siahajúce najmenej cez dva veľké kĺby /členkový kolenný, bedrový, ramenný, lakťový, zápästný/. Na základe indikácie výkonu lekárom. Pri jednej pomôcke je možné započítať iba raz, nie opakovane.

**Výkon 3145** - Koordinácia opracovania modelu pre rôzne druhy ortéz hornej a dolnej končatiny siahajúca najmenej cez dva veľké kĺby /členkový kolenný, bedrový, ramenný, lakťový, zápästný/. Na základe indikácie výkonu lekárom. Pri jednej pomôcke je možné započítať iba raz, nie opakovane.